*Koósné Mohácsi Barbara*

**Alkotmányos alapjogok érvényesülése a büntetőeljárásban**

(csütörtök 12-14)

**Rövid ismertető:**

A kurzus célja a büntetőeljárásban érvényesülő alkotmányos alapjogok működésének a bemutatása *jogeseteken* keresztül. Az óra keretében bírósági ítéletek ellen benyújtott *alkotmányjogi panaszok* elemzésére kerülne sor, amelyeken keresztül a hallgatók konkrét jogeseteket elemezhetnek, és láthatják, hogyan érvényesülnek, vagy épp nem érvényesülnek a gyakorlatban a büntetőeljárási alapelvek. A konkrét esetek vizsgálatával illusztrálni lehet a jogalkalmazás „erejét”, hogyan lehet egy „jó” jogszabályt rosszul alkalmazni, vagy egy „nem jól sikerült” jogszabályt jól alkalmazni; hol húzódik a határ a jogalkotás és a jogalkalmazás között, meddig terjedhet a bírói jogértelmezés. Az alapjogok közül elsősorban a *tisztességes eljáráshoz való joggal kapcsolatos ügyek* vizsgálatára kerülne sor, amelynek keretében a független, pártatlan bíróság, a védelemhez való jog, a fegyveregyenlőség, jogorvoslathoz való jog részletes elemzése történne meg. Az esetek és a hozzájuk kapcsolódó alapjogok vizsgálatán keresztül a büntetőeljárási jog kapcsolódó, fontosabb elméleti kérdéseiről is lenne szó érintőlegesen.

A ***számonkérés módja*** egy fiktív alkotmányjogi panasz lehetséges megoldásának a kidolgozása lenne egy rövid esszé formájában.

**Kötelező és ajánlott irodalom:**

Bárd Károly: „Kit illet a tisztességes eljárás” in: Györgyi Kálmán ünnepi kötet, KJK-Kerszöv Jogi és Üzleti Kiadó Kft., Budapest, 2004, 31-51.

Dobrocsi Szilvia: „A tisztességes eljárás elve mint a büntetőeljárás egyik alapvető követelménye.” Collega, 2005. április. 122.

Farkas Henrietta: „A tisztességes eljárás főbb részjogosítványainak érvényesülése a büntetőperben”, Büntetőjogi Szemle 2014/1. 18.

Koósné Mohácsi Barbara: „A tisztességes eljáráshoz való jog érvényesülése büntetőügyekben.” Magyar Jog, 2016, 12. szám, 731.

Nagy Anita: „Az emberi jogok és a büntetőeljárás kapcsolata I.” Sectio Juridica et Politica, Miskolc, Tomus XXVIII. (2010). 341.

Nagy Anita: „Az emberi jogok és a büntetőeljárás kapcsolata II.” Publicationes Universitatis Miskolcinensis Sectio Juridica et Politica, Tomus XXXIII (2015) 224.

Nagy Anita: A tisztességes eljáráshoz való jog az Emberi Jogok Európai Bírósága Magyarországgal kapcsolatos gyakorlatában, különös tekintettel az ésszerű határidő követelményére Debreceni Jogi Műhely, 2011. évi (VIII. évfolyam) 3. szám (2011. július) 31-41.

Tóth Mihály: A magyar büntetőeljárás az Alkotmánybíróság és az európai emberi jogi ítélkezés tükrében. KJK-Kerszöv Jogi és Üzleti Kiadó Kft., Budapest, 2001.

**Tematika:**

1. 02. 18. Bevezető óra, a tárgyalandó témák, a vizsgálati módszer ismertetése. Rövid bevezető az alkotmányjogi panasz típusairól, működéséről, milyen megoldásokat adhat az Alkotmánybíróság a büntetőüggyel összefüggésben benyújtott alkotmányjogi panaszokban.
2. 02. 25. A független és pártatlan bírósághoz való jog
3. 03. 04. A független és pártatlan bírósághoz való jog

[34/2013. (XI. 22.) AB határozat, 21/2016. (XI. 30.) AB határozat, 25/2017. (X. 17.) AB határozat, 3354/2017. (XI. 22.) AB határozat, 3165/2019. (VII. 10.) AB határozat, 2/2020. (I. 2.) AB határozat]

1. 03. 11. A(z előzetes) letartóztatással összefüggő alapjogi problémák
2. 03. 18. A(z előzetes) letartóztatással összefüggő alapjogi problémák

[3002/2014. (I. 24.) AB végzés, 3017/2016. (II. 2.) AB határozat]

1. 03. 25. Fogvatartás miatti kártalanítással kapcsolatos ügyek

[3314/2017. (XI. 30.) AB határozat, 3295/2018. (X.I.) AB határozat, 3154/2019. (VII. 3.) AB határozat]

1. 04. 08. Bizonyítás a büntetőeljárásban, a fegyveregyenlőség elvének a sérelme a vád és a védelem bizonyításával kapcsolatosan
2. 04. 15. Bizonyítás a büntetőeljárásban, a fegyveregyenlőség elvének a sérelme a vád és a védelem bizonyításával kapcsolatosan

[3131/2020. (V. 15.) AB határozat, 3311/2020. (VII. 24.) AB végzés, 3440/2020. (XII. 9.) AB végzés]

1. 04. 22. A tisztességes eljáráshoz való jog és a vád „törvényessége”

[3376/2012. (XII. 15.) AB határozat, 33/2013. (XI. 22.) AB határozat]

1. 04. 29. Védelemhez való jog

[3168/2020 (V. 21.) AB végzés, 3058/2019. (III. 25.) AB határozat, 3031/2020. (II. 24.) AB határozat, 3168/2020. (V. 21.) AB végzés, 3456/2020. (XII. 9.) AB végzés]

1. 05. 06. Anyanyelvhasználat büntetőügyekben, valamint a jogorvoslathoz való jog

[3244/2018. (VII. 11. AB határozat] [6/2020. (III. 3.) AB határozat]

1. 05. 13. Konzultáció, a számonkérés eredményének ismertetése